
Suinteresuotiems tiekėjams		                                              2026-06-23 Nr. 14R-4-1-IS-2(2)
CVP IS priemonėmis

DĖL PIRKIMO PROCEDŪRŲ 10 PIRKIMO DALYJE NUTRAUKIMO

Lietuvos kariuomenės Kibernetinės gynybos valdybos Informacinių technologijų tarnyba (toliau – LK KGV ITT), vykdanti Lietuvos kariuomenės pirkimą, naudojantis Centrinės viešųjų pirkimų informacinės sistemos (toliau – CVP IS) priemonėmis vykdo atvirą konkursą „Specialioji, organizacinė ir biuro įranga“, pirkimo ID 8342894 (toliau – Pirkimas), pasiekiamą adresu https://viesiejipirkimai.lt.
2026 m. birželio 17 d., Perkančioji organizacija CVP IS susirašinėjimo priemonėmis gavo tiekėjo pranešimą „Dėl techninės specifikacijos patikslinimo“.
Konkurso dalyvio pranešime suformuluotas prašymas patikslinti pirkimo dokumentų 2 priedo „Techninė specifikacija“ 10 pirkimo dalies (Projektorius) 2.1, 2.3, 2.4, 2.10, 2.11, 2.12, 2.13 punktuose įtvirtintus reikalavimus.
Perkančioji organizacija, įvertinusi konkurso dalyvio prašymą sprendžia, kad reikalinga tikslinti pirkimo dokumentuose pateikiamą 10 pirkimo dalies techninę specifikaciją, todėl, atsižvelgiant į Viešųjų pirkimų tarnybos išaiškinimą (https://vpt.lrv.lt/lt/naujienos/pirkimo-dokumentu-keitimas-po-ju-paskelbimo) ir Lietuvos aukščiausiojo teismo poziciją, kai yra keičiamos esminės pirkimo sąlygos (pakeičiami reikalavimai kvalifikacijai ar techninė specifikacija taip, jog po atliktų pakeitimų daugiau tiekėjų galėtų dalyvauti pirkime), vadovaudamasi Lietuvos Respublikos Viešųjų pirkimų įstatymo (toliau – VPĮ ) 29 straipsnio 3 ir 4 dalimi, kurios numato, kad bet kuriuo metu iki pirkimo sutarties sudarymo perkančioji organizacija turi teisę savo iniciatyva nutraukti pradėtas pirkimo procedūras, atsiradus pirkimo dokumentuose padarytų esminių klaidų dėl kurių pirkimas tampa nebetikslingas, ar jį įvykdžius būtų įsigytas perkančiosios organizacijos poreikių neatitinkantis pirkimo objektas, ir jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti. VPĮ 37 str. 3 d. nustato, kad techninė specifikacija turi užtikrinti konkurenciją ir nediskriminuoti tiekėjų. Įvertinus, kad techninė specifikacija turi būti pakoreguota, kad tiekėjai galėtų pateikti pasiūlymus, o perkančioji organizacija įsigytų tinkamos kokybės ir vartotojo poreikius atitinkančias prekes, laikytina pakankama kliūtimi, trukdančia tęsti Pirkimo procedūras 10 pirkimo dalyje. Nagrinėjamu atveju vadovaujantis VPĮ nuostatomis, atsižvelgiant į VPT viešai platinamas rekomendacijas bei teismų praktikoje suformuotas VPĮ aiškinimo taisykles, daroma išvada, kad išaiškėję Pirkimo sąlygų trūkumai laikomi esminiais, todėl vienintelis būdas juos ištaisyti yra 10 pirkimo dalies pirkimo procedūrų nutraukimas.
Viešojo pirkimo komisija, vadovaujantis VPĮ 29 str. 3 d., nutraukia Specialiosios, organizacinės ir biuro įrangos pirkimo 10 pirkimo dalies „Projektorius“ pirkimo procedūras. 
Pagal VPĮ 29 straipsnio 2 dalies 4 punktą Specialiosios, organizacinės ir biuro įrangos pirkimo procedūros 10 pirkimo dalyje laikytinos pasibaigusiomis. 
Atsižvelgiant į tai, prašome pasiūlymų 10 pirkimo daliai nebeteikti.

